|  |  |
| --- | --- |
| Protokol predstavitve: | **Interni informativni dan: MAG** |
| Različica: | 2.0 |

Zdravo, predstavil vam bom študijsko smer IKT.

Predstavljajte si, da v tem trenutku odpove vso sodobno telekomunikacijsko omrežje. Vaše instant fotografije boste morali lepiti na zid, s »frendi« boste klepetali na papir in v kuverto, na Tinderju se boste »match-ali« v živo, v trgovini, z masko.

Dejstvo je da ste na internetu. Vaša mama je na internetu, banke, borze so na internetu, tudi vaš hladilnik ima Instagram profil.

**[video: svet]** Danes je cel svet povezan v globalno omrežje, brez katerega ni sodobne družbe, ni gospodarstva in ni napredka. **[premor]**

IKT je ena izmed redkih panog, ki niso in verjetno ne bodo občutile večjih posledic krize, saj se je povpraševanje po vseh storitvah celo povečalo. Globalno omrežje sveta, mobilne naprave, prenos enormnih količin podatkov za video konference, vse to moramo še nadgraditi in izboljšati. Zato gospodarstvo nujno potrebuje inženirje, ki bodo ta sistem razvijali in ga upravljali, študij IKT pa je najhitrejša pot do tega.

Naša naloga je, da proizvedemo inženirje, ki poznajo zahteve in omejitve obeh svetov, tako strojnega, kot programskega. To je študij za vas, ki niste zadovoljni z reševanjem manjših posameznih problemov, ampak iščete izziv v večjem smislu. To je študij za ustvarjalne. Ponujamo vam orodje, delavno okolje in preko 60 strokovnjakov, ki delajo na največji katedri Fakultete za elektrotehniko.

Ampak … fakulteta je brez vas zelo pusta.

Številni laboratoriji in ustvarjalni prostori, kjer vas učimo spajkati, izdelovati tiskanine, prototipe, povezovati končne naprave v omrežje, so brez vas zelo prazni. V preteklih letih smo študij IKT močno posodobili in vanj vpeljali ogromno praktičnega dela. Številne vaje, tečaje in delavnice, ki so namenjene vam, so ostale nam, da jih naredimo sami pred kamerami. Jeseni vas potrebujemo nazaj.

Magistrska stopnja študija je posvečena vašemu praktičnemu delu. Sedaj vas moramo naučiti rokovati z orodjem, inštrumenti, napravami in razvojnimi okolji, da lahko izdelate prototip svoje naprave, zanjo ustvarite uporabniški vmesnik in jo povežete v globalno omrežje. To vas naredi zaposljive takoj, ravno zato so v zadnjih 5 letih študentje IKT imeli prvo zaposlitev še pred zaključkom študija, od tega polovica s pogodbo za nedoločen delovni čas.

In če že vi niste mogli ustvarjati v živo, smo mi medtem številne laboratorije začeli prenavljati. Tako boste lahko jeseni v njih zopet, (ne glede na vse) ,spet ustvarjali in se spoznavali s praktičnim delom.

Mi bomo do konca poletja nadaljevali z zavihanimi rokavi, da vam bodo jeseni na voljo še večji in boljši prostori, in da se zopet vidimo na fakulteti. Na študiju IKT.